Aprovat el IV Programa Municipal d'Ocupació Social 2016
Sin fecha

L'Ajuntament de l'Eliana i la Regidoria de Polítiques d'Ocupació, posen en marxa per quart any consecutiu el Programa Municipal d'Ocupació Social per a persones en situació de desocupació. Este Programa, finançat íntegrament amb pressupost municipal, contribueix a facilitar l'adquisició d'experiència laboral amb l'objecte de millorar l'ocupació i les possibilitats d'inserció laboral posterior.

Els col·lectius prioritaris d'atenció són: 

a) Joves amb edats compreses entre els 18 i 30 anys.

b) Aturats/parats de llarga durada.

c) Aturats majors de 45 anys.

d) Dones.

El Programa d'Ocupació Social 2016 presenta algunes novetats pel que fa a les anteriors edicions. Entre elles, l'augment de la retribució mensual a 800€ (25 hores setmanals de treball) i la durada dels contractes (4 mesos), així com la possibilitat de repetir la crida de treballadors per rigorós ordre de puntuació obtinguda en el procés selectiu. Es manté la limitació d'accés d'aquelles persones aspirants, la renda de la unitat familiar de les quals supere els 33.001€.

El termini de presentació de sol·licituds i documentació és des del 09/11/2015 fins al 30/11/2015, tots dos inclusivament.

Les Bases estan publicades en el Tauler d'Edictes de l'Ajuntament de l'Eliana, en la pàgina web municipal (www.leliana.es) i en l'Agència d'Ocupació.

Lloc de presentació: Agència d'Ocupació de l 'Eliana (Centre Sociocultural).